I. Ego Giles archipresbiter notifico tam presentibus quam futuris quod Gauterius de Corbertaut dedit Deo et ecclesie sancte Marie Cistercii in perpetuum donum quod fecerat pater ejus et mater de clerico filio suo Petro et de terris et pratis apud Moisiacum. Quod donum calumpniabatur ipse Galterius, sed tandem totum concessit sub censu .V. solidorum in nundinis Belne post festum sancti Remigii et juravit in manu archipresbiteri de Belna Giles garantiam portare in omni loco fratribus Cistercii et ipsi fratres dederunt ei .XL. solidos et hoc laudaverunt fratres ejus Petrus et Siguinus et Damno uxor ipsius Galterii et filius ejus Rainaldus, cui dedit Arnaldus cellerarius .VI. denarios, quos in presenti habebat. Testes: Albertus et Arnaldus cellerarii, Girardus conversus, Giles archipresbiter Belne, Arnulfus de Rueleia, Arnulfus de Varenes, Landricus et Stephanus prepositi, Walterius et Petrus fratres, Hugo Belne, Bernardus de Ville, Rainardus et Milo fratres, Bonus Amicus Liventers, Petrus coca, Henricus presbiter Alosie. Acta sunt hec apud Belnam subter ulmum.